**Конкурс выканаўцаў эстраднай песні «Віцебск»** — гэта традыцыйны міжнародны вакальны конкурс сярод выканаўцаў ад 18 да 31 года, які штогод праводзіцца падчас Міжнароднага фестывалю мастацтваў «Славянскі Базар у Віцебску». Конкурс заснаваны ў 1992 годзе і з’яўляецца адзіным фестывальным мерапрыемствам, якое прысутнічала на ўсіх без выключэння віцебскіх фестывалях пачынаючы ад моманту заснавання «Славянскага базару». Паводле афіцыйнай фармулёўкі, конкурс мае за мэту «раскрыццё і падтрымку маладых талентаў, папулярызацыю музыкальнай культуры і мастацтва, узаемадзеянне і дыялог культур розных краін».

Конкурс з’яўляецца адным з найбольш папулярных сярод выканаўцаў з краін СНД, Балтыі, а таксама Балканскіх краін. 8 разоў на конкурсе перамагалі прадстаўнікі краін былой Югаславіі. Для шмат каго з Беларускіх выканаўцаў конкурс зрабіўся пачатковым крокам на вялікую сцэну. У розныя гады Беларусь на конкурсе прадстаўлялі Іна Афанасьева, Ірына Дарафеева, Вікторыя Алешка, Пётр Ялфімаў, Георгій Калдун і іншыя беларускія спевакі і спявачкі. Конкурс адкрыў Еўропе такія імёны як Марыя Навумава, Руслана, Жэлька Ёксімавіч, Ташэ Праескі, Бобі Майсоскі, Таісія Павалій.

З 2003 года таксама праводзіцца і дзіцячы аналаг конкурсу «Віцебск».

Фармат і правілы
----------------

Да ўдзелу ў конкурсе запрашаюцца выканаўцы эстраднай песні, якія маюць досвед канцэртных выступаў і якія заявілі пра сябе сваімі поспехамі ў нацыянальных музычных конкурсах і фэстах. Канкурсанты павінны мець рэкамендацыі ад дзяржаўных міністэрстваў і ведамстваў культуры (абавязкова для краін СНД), прадзюсарскіх цэнтраў, музычных студый, музычных тэле-, радыёпраграм, дырэкцый музычных фэстаў і конкурсаў. Узрост канкурсантаў павінен быць ад 18 да 31 года. Папярэдні адбор удзельнікаў ажыццяўляе «Дзяржаўная ўстанова Цэнтр культуры „Віцебск"» на аснове афіцыйных заявак, творчых рэкамендацый, аўдыё- і відэаматэрыялаў, прадстаўленых на конкурс. Да ўдзелу ў конкурсе дапускаюць па аднаму выканаўцу ад краіны-ўдзельніцы. Усяго ў конкурсе могуць браць удзел не больш за 21 выканаўца.

Конкурс праводзіцца на сцэне Летняга амфітэатра ў Віцебску і доўжыцца 2 дня. Парадак выступлення выканаўцаў звычайна вызначаецца лёсаваннем, якое праходзіць напярэдадні першага конкурснага дня, і з’яўляецца нязменным і ў другім туры. Для канкурсантаў падрыхтоўка да конкурсу пачынаецца загадзя, у Мінску, на базе Нацыянальнага канцэртнага аркестра Рэспублікі Беларусь пад кіраўніцтвам Міхаіла Фінберга.

Конкурс мае два этапы, кожны праходзіць у асобны дзень. У першы дзень канкурсант павінен выконваць эстрадную песню кампазітара краіны і на мове краіны, якую прадстаўляе канкурсант у суправаджэнні фанаграмы «мінус адзін» (правіла ўведзена ў 1993 годзе). Запіс дапаможнага голасу (бэк-вакалу) дапушчальны ў тым выпадку, калі ён не дублюе асноўны голас (меладычную лінію) і не замінае праслухоўванню выканаўца. Фанаграма забяспечваецца непасрэдна канкурсантам ці канкурсанткай. У другі дзень выконваецца песня кампазітара з славянскай краіны на адной з моў славянскай моўнай групы ў суправаджэнні Нацыянальнага канцэртнага аркестра Беларусі пад кіраўніцтвам Міхаіла Фінберга. Працягласць гучання песні ў кожны з дзён павінна быць не больш за чатыры хвіліны. За доўгую гісторыю правядзення конкурсу этапы часам мянялі месцамі, але правілы конкурсу для выканаўцаў амаль што не змяняліся і сталі традыцыйнымі.

У 2003, 2004 і 2014 гадах праграма складалася з паўфіналу і фіналу, які складаўся з двух дзён.

Міжнароднае журы
----------------

Міжнароднае журы фармуецца Дырэкцыяй фэсту на кантрактнай аснове з ліку папулярных выканаўцаў эстраднай песні, кампазітараў, паэтаў, менеджараў, прадзюсараў, журналістаў, грамадска-палітычных дзеячаў, прадстаўнікоў творчай інтэлігенцыі, якія маюць міжнароднае прызнанне і спрыяюць папулярызацыі ідэй фестывалю. Члены журы не павінны з’яўляцца менеджарамі ці прадзюсарамі ўдзельнікаў конкурсу. Колькасць членаў журы ад года на год мянялася: максімальная колькасць членаў журы была ў 1992 і 1993 гадах — 15 чалавек, мінімальная колькасць — 10 чалавек. Журы ацэньвае канкурсантаў па 10-бальнай сістэме, з пэўнай умовай не ацэньваць ніжэй за 4 бала. У 1994 годзе падчас галасавання старшыня журы Мішэль Легран ацэньваў канкурсантаў па 5-бальнай сістэме, у той час як астатнія сябры журы — па 10-бальнай. Галасаванне членаў журы адбываецца па заканчэнні выступу кожнага канкурсанта ў кожны дзень конкурсу. Вынікі галасавання адлюстроўваюцца на тэлевізійных экранах.

Ацэнкі журы падсумоўваюць балы за два тура конкурсу і па выніках выяўляюць уладальнікаў Гран-пры, першай, другой і трэцяй прэміі. Па ўмовах конкурсу журы мае права не ўручаць Гран-пры, калі немагчыма вызначыць удзельніка, які падыходзіць паводле патрабаваных крытэрыяў для ўручэння прэміі. За ўсю гісторыю конкурсу такое здаралася толькі ў 1992, 1994 і 2017 гадах. Журы мае права дзяліць прэмію (акрамя Гран-пры і першай прэміі) у роўных долях паміж дзвюма канкурсантамі, якія набралі роўную колькасць балаў ці з невялікай розніцай балаў (да 2-х балаў).

У розныя гады старшынямі журы былі Уладзімір Мулявін, Мішэль Легран, Ігар Лучанок, Ала Пугачова, Марыа Марэна, Анатоль Ярмоленка, Рыкарда Качантэ.

Пераможцы і лаўрэаты
--------------------

Найбольш паспяховымі сярод удзельнікаў конкурсу былі прадстаўнікі Беларусі — 7 Гран-пры, а таксама Югаславіі і Украіны, якія атрымлівалі перамогу 5 разоў. Тройчы Гран-пры конкурсу атрымлівалі выканаўцы з Расіі і Казахстана.

Сярод небеларускіх удзельнікаў конкурсу найбольшых поспехаў дасягнулі Марыя Навумава з Латвіі і Руслана з Украіны, якія рабіліся пераможцамі конкурсу Еўрабачанне ў 2002 і 2004 гадах адпаведна. Вялікую папулярнасць у сваіх краінах і Еўропе атрымалі Жэлька Ёксімавіч з Сербіі, Ташэ Праескі і Бобі Майсоскі з Македоніі, Таісія Павалій з Украіны, а таксама Данатас Монтвідас з Літвы.

Пераможцы і лаўрэаты міжнароднага конкурсу «Віцебск»:

|  Год | Гран-пры | Першая Прэмія  |  Другая прэмія | Трэцяя прэмія |
| --- | --- | --- | --- | --- |
| 1992 |  не прысуджаўся | Сцяг Украіны **Олэкса Берэст** | Сцяг Беларусі (1991-1995) Андрэй ХлястоўСцяг Беларусі (1991-1995) Іна АфанасьеваСцяг Расіі Сабіна | Сцяг Украіны Тарас ЖыцінскіСцяг Польшчы Моніка РостэкСцяг Расіі Ігар Шышоў |
| 1993 | Сцяг Украіны **Таісія Павалій** | Сцяг Расіі Вадзім Азарх | Сацыялістычная Федэратыўная Рэспубліка Югаславія Ліліяна Ранчыч | Сцяг Украіны Андрэй Шпак |
| 1994 |  не прысуджаўся | Сацыялістычная Федэратыўная Рэспубліка Югаславія **Мілан «Шчэпа» Шчэпавіч** | Сцяг Украіны Аляксандр Панамароў | Грузія Тэона |
| 1995 | Сацыялістычная Федэратыўная Рэспубліка Югаславія **Філіп Жмахер** | Сцяг Украіны Наталля Магілеўская | Грузія Тэймураз Боджгуа | Сцяг Балгарыі Тоні ЧакыраўСцяг Расіі Вольга Прадзіна |
| 1996 | Сцяг Украіны **Руслана Лыжычка** | Сцяг Турцыі Хакан Сулейман Азкая | Грузія Мая Каркарашвілі | Сцяг Расіі Таццяна Анісімава |
| 1997 | Сацыялістычная Федэратыўная Рэспубліка Югаславія **Святлана Слаўкавіч** | Сцяг Расіі Вольга Сяргеева | Сцяг Беларусі Вольга Жалудова | Сцяг Украіны Інеш Кдырава |
| 1998 | Сцяг Ізраіля **Рафаэль Даган** | Сацыялістычная Федэратыўная Рэспубліка Югаславія Таня Банянін | Сцяг Беларусі Вікторыя Дземянчук | Сцяг Украіны Яўгенія УласаваСцяг Балгарыі Радасціна КолеваСцяг Польшчы Эва Улязлоўска |
| 1999 | Сацыялістычная Федэратыўная Рэспубліка Югаславія **Жэлька Ёксімавіч** | Сцяг Беларусі Ірына Дарафеева | Сцяг Украіны Яўгенія ЧобічСцяг Паўночнай Македоніі Караліна Гочава | Сцяг Расіі Дыяна ГурцкаяСцяг Польшчы Кася Станкевіч |
| 2000 | Сцяг Паўночнай Македоніі **Ташэ Праескі** | Сцяг Малдовы Нэлі ЧабануСцяг Расіі Аляксандра Рахманькова | Сцяг Арменіі Вардуі ВарданянСцяг Славеніі Марыян Навіна | Сцяг Украіны Алеся Азнобіна |
| 2001 | Сцяг Расіі **Тэона Дольнікава** | Сцяг Беларусі Дзмітрый Качароўскі | Сацыялістычная Федэратыўная Рэспубліка Югаславія Зоран ШандораўСцяг Германіі Каці Карнай | Грузія Нато МетанідзэСцяг Босніі і Герцагавіны Барыс Рэжак |
| 2002 | Сацыялістычная Федэратыўная Рэспубліка Югаславія **Зікі** | Сцяг Украіны Дзяніс БарканаўГрузія Тамара Гачэчыладзэ | Сцяг Балгарыі Тодар ГеоргіеўСцяг Беларусі Аляксандра Кірсанава | Сцяг Беларусі Наталля ПадольскаяСцяг Расіі Елена Гуляева |
| 2003 | Сцяг Беларусі **Максім Сапацькоў** | Сцяг Малдовы Надзея Трохін | Сцяг Беларусі Уладзімір АўчароўСцяг Сербіі і Чарнагорыі Елена Тамашэвіч | Сцяг Украіны Сяргей ДземянчукСцяг Босніі і Герцагавіны Ігар Вукоевіч |
| 2004 | Сцяг Беларусі **Пётр Ялфімаў** | Сцяг Расіі Яўген Гор | Сцяг Казахстана Маржан Арапбаева | Сцяг Малдовы Родзіка Новак |
| 2005 | Сцяг Беларусі **Паліна Смолава** | Сцяг Паўночнай Македоніі Мар’ян Стаянаскі | Сцяг Беларусі ГюнэшСцяг Ізраіля Шай | Сцяг Украіны Наталля ВалеўскаяСцяг Балгарыі Эмілія Валенці |
| 2006 | Сцяг Расіі **Аксана Багаслоўская** | Сцяг Малдовы Наталля Гардзіенка | Сцяг Расіі Аляксей Гоман | Сцяг Арменіі Карынэ АсіранСцяг Італіі Чыкс |
| 2007 | Сцяг Украіны **Наталя Краснянска** | Сцяг Беларусі Георгій КалдунСцяг Славеніі Нушка | Сцяг Румыніі Аліна | Сцяг Сербіі Ана МіленкавічСцяг Польшчы Себасцьян Плявіньскі |
| 2008 | Сцяг Літвы **Данатас Монтвідас** | Сцяг Беларусі Віталь ГардзейСцяг Расіі Лена Валеўская | Сцяг Грузіі Надзіко | Сцяг Балгарыі Пламен ПатаўСцяг Украіны Уладзіслаў Лявіцкі |
| 2009 | Сцяг Расіі **Дзмітрый Даніленка** | Сцяг Малдовы Паша Парфеній | Сцяг Беларусі Андрэй КоласаўСцяг Паўночнай Македоніі Улатка Лазанаскі | Сцяг Літвы Еранімус МілюсСцяг Украіны Пятро Дмітрычэнка |
| 2010 | Сцяг Харватыі **Дамір Кеджа** | Сцяг Грузіі Лаша Рамішвілі | Сцяг Арменіі Анаіт ШахбазянСцяг Украіны Іна Воранава | Сцяг Казахстана Дзінара СултангаліеваСцяг Беларусі Дзяніс ВяршэнкаСцяг Паўночнай Македоніі Ёцэ Панаў |
| 2011 | Сцяг Беларусі **Алена Ланская** | Сцяг Украіны Уладзімір Квасніця | Сцяг Літвы РутаСцяг Чэхіі Дэвід Дэйл | Сцяг Казахстана Алішэр КарымаўСцяг Малдовы Крысціна Скарлат |
| 2012 | Сцяг Паўночнай Македоніі **Бобан Майсоскі** | Сцяг Латвіі Саманта Ціна | Сцяг Украіны Галіна Конах | Сцяг Італіі Федэрыка МарынарыСцяг Балгарыі Славіна Калканджыева |
| 2013 | Сцяг Польшчы **Міхал Качмарэк** | Сцяг Харватыі Сабрына Кунштэк | Сцяг Малдовы Яўген АндрыянаўСцяг Грузіі Арчыл | Сцяг Румыніі КрысціСцяг Беларусі Аляксандр Салаўёў |
| 2014 | Сцяг Мексікі **Радрыга де ла Кадэна** | Сцяг Малдовы Віталіэ Нэгруца | Сцяг Украіны Вераніка ДорашСцяг Харватыі Дына Елушыч | Сцяг Ізраіля Дыана ГолбіСцяг Казахстана Мархаба Сабіева |
| 2015 | Сцяг Казахстана **Дзімаш Кудайберген** | Сцяг Беларусі Валерыя Грыбусава | Сцяг Балгарыі Мікалай Манолаў | Сцяг Грузіі СафіСцяг Украіны Ганна Цвердаступ |
| 2016 | Сцяг Беларусі **Аляксей Грос** | Сцяг Казахстана Адам | Сцяг Італіі Элеанора Век’ёСцяг Малдовы Анна Адабеску | Сцяг Грузіі Андрыа ГвілісіаніСцяг Ізраіля Ганна Цімафей |
| 2017 | не прысуджаўся | Сцяг Украіны **Улад Сытнік** | Сцяг Беларусі Ягор Шаранкоў | Сцяг Сербіі Невена Божавіч |
| 2018 | Сцяг Румыніі **Марчэл Рошка** | Сцяг Казахстана Ернар «Амрэ» Садырбаеў | Сцяг Украіны Міла Ніціч | Сцяг Беларусі Яўген КурчычСцяг Польшчы Сільвія Зэлек |
| 2019 | Сцяг Казахстана **Адыльхан Макін** | Сцяг Грузіі Георгій Путкарадзэ | Сцяг Ізраіля Ілай АльманіСцяг Беларусі Ваня Зданюк | Сцяг Расіі Іван ДзятлаўСцяг Украіны Дзмітры Бабак |
| 2020 | Сцяг Беларусі **Раман Волазнеў** | Сцяг Украіны Эліна Івашчанка | Сцяг Літвы Караліна Лында | Сцяг Казахстана ХансултанСцяг Босніі і Герцагавіны Івона Адзіцкі |
| 2021 | Сцяг Казахстана **Рухія Байдукенава** | Сцяг Сербіі Ірына Арсеніевіч | Сцяг Беларусі Данііл МышкавецСцяг Украіны Рэната Шціфель | Сцяг АзербайджанаТофік ГаджыеўСцяг СлавакііІвана Марыя Багова |
| 2022 | Сцяг Беларусі **Ганна Трубяцкая** | Сцяг Італіі Марта Верэк’я | Сцяг Балгарыі Дзмітрына Германава
Сцяг Расіі Анастасія «NANSI» Бяляўская | Сцяг Кыргызстана Бек Ісраілаў
Сцяг Арменіі Марыя Ханданян |
| 2023 | Сцяг Арменіі **Маша Мнджаян** | Сцяг Беларусі Самір Ёльчыеў | Сцяг Італіі Agape
Сцяг Расіі Елізавета Слышкіна | Сцяг Казахстана Куралай Мейрамбек
Сцяг Узбекістана Маліка Хакімава |

Міжнародны дзіцячы музыкальны конкурс «Віцебск»
-----------------------------------------------

З 1996 года падчас Славянскага Базара ў Віцебску праходзіў Міжнародны конкурс дзіцячых шоу-праграм, які пасля стаў звацца Міжнародным конкурсам дзіцячых канцэртных праграм. Міжнародны дзіцячы музыкальны конкурс «Віцебск» стаў заменай апошняму з 2003 года.

### Фармат дзіцячага конкурсу

Паводле афіцыйнай фармулёўкі, мэтай конкурсу з’яўляецца папулярызацыя дзіцячай музычнай творчасці, выяўленне юных таленавітых выканаўцаў, актывізацыя стварэння новых сучасных твораў для дзяцей і юнацтва, выхаванне мастацкага густа і павагі прафесіяналізму, адраджэнне найлепшых традыцый эстраднага жанру. Да ўдзелу ў конкурсе дапускаюцца дзеці ва ўзросце ад 7 да 12 гадоў уключна, якія маюць досвед канцэртных выступаў.

Конкурс звычайна складаецца з двух конкурсных выступаў, якія праходзяць у два дні, і гала-канцэрта. У першы дзень конкурсу ўдзельнікі выконваюць песню кампазітара краіны і на мове краіны, якую прадстаўляе канкурсант. У другі дзень выконваецца эстрадная песня па выбары канкурсанта, якая найлепш адлюстроўвае выканальніцкае майстэрства і артыстычныя здольнасці канкурсанта. Асноўным патрабаваннем да песень з’яўляецца адпаведнасць дзіцяча-юнацкай тэматыцы, сугучнасць з узростам і светапоглядам выканаўцы. Пераможца конкурсу робіцца ўладальнікам Гран-пры і Залатой Ліры.

### Пераможцы і лаўрэаты дзіцячага конкурсу

Найбольшы поспех сярод удзельнікаў дзіцячага конкурсу маюць прадстаўнікі Румыніі, якія 4 разы рабіліся ўладальнікамі Гран-Пры, з іх 3 гады запар, і Беларусі з 5-цю гран-пры. Тройчы перамагалі на конкурсе ўдзельнікі з Расіі. Сярод беларускіх пераможцаў конкурсу Ксенія Сітнік і Андрэй Кунец, якія пасля паспяхова прадстаўлялі Беларусь на дзіцячым Еўрабачанні. Шмат, хто з удзельнікаў з іншых краін таксама прымалі ўдзел у дзіцячай версіі Еўрабачання пасля ўдалых выступленняў у Віцебску.

Ксенія Сітнік пасля перамогі ў Віцебску здолела затым выйграць дзіцячае Еўрабачанне-2005
Пераможцы міжнароднага дзіцячага музыкальнага конкурсу «Віцебск»:

| Год | Пераможца |
| --- | --- |
| 2003 | Сцяг Румыніі Ноні Разван Энэ |
| 2004 | Сцяг Расіі Раман Грычушнікаў |
| 2005 | Сцяг Беларусі Ксенія Сітнік |
| 2006 | Сцяг Польшчы Катажына "Кася-Бэла" Меднік |
| 2007 | Сцяг Беларусі Андрэй Кунец |
| 2008 | Сцяг Расіі Лара1 |
| 2009 | Сцяг Румыніі Марыя Крысціна Крэчун |
| 2010 | Сцяг Румыніі Марыа Галатану |
| 2011 | Сцяг Румыніі Ралука-Элена Урсу |
| 2012 | Сцяг Грузіі Марыям Бічашвілі |
| 2013 | Сцяг Балгарыі Персіяна Дзімітрава |
| 2014 | Сцяг Украіны Анастасія Багінская |
| 2015 | Сцяг Казахстана Луіза Нуркуатава |
| 2016 | Сцяг Расіі Настасся Гладзіліна |
| 2017 | Сцяг Беларусі Марыя Магільная |
| 2018 | Сцяг Украіны Аляксандр Балабанаў |
| 2019 | Сцяг Беларусі Ксенія Галецкая |
| 2020 | Сцяг Беларусі Ангеліна Ламака |
| 2021 | Сцяг Чарнагорыі Комнен Вукавіч |
| 2022 | Сцяг Беларусі Елісей Касіч |
| 2023 | Сцяг Казахстана Шэрхан Арыстан |

Заўвагі
1. **↑**  — Армянская выканаўца Луара Айрапецян прадстаўляла на конкурсе 2008 года Расію пад псеўданімам Лара.

Зноскі
------

1. ↑  Пастанова Міністэрства культуры РБ аб Міжнародным фестывалі мастацтваў "Славянскі базар у Віцебску" **(нявызн.)**(недаступная спасылка). Архівавана з першакрыніцы 21 чэрвеня 2010. Праверана July 26, 2013. (руск.)
2. ↑  Гран-при конкурса "Витебск-2017" не присуждался, первая премия у украинца (руск.)  **(нявызн.)**?. *www.belta.by* (17 ліпеня 2017). Праверана 15 верасня 2023.
3. ↑  Лаўрэаты міжнароднага конкурса выканаўцаў эстраднай песні "Віцебск" **(нявызн.)**(недаступная спасылка). Архівавана з першакрыніцы 30 кастрычніка 2011. Праверана July 29, 2013. (руск.)
4. ↑  Найлепшым славянскім спеваком стаў казах **(нявызн.)**. Праверана July 14, 2015.
5. ↑  Гран-пры на «Славянскім базары» атрымаў беларус Аляксей Грос **(нявызн.)**. Праверана July 19, 2016.
6. ↑  Першы прыз «Віцебска» дастаўся ўкраінцу з Луганска **(нявызн.)**. Праверана July 18, 2017.
7. ↑  Музычны конкурс на «Славянскім базары» выйграў рэгент царквы з Бухарэста **(нявызн.)**. Праверана August 3, 2018.
8. ↑  Гран-пры «Славянскага базару» прысудзілі прадстаўніку Казахстана **(нявызн.)**. Праверана March 10, 2020.
9. ↑  Гран-пры «Славянскага базара» атрымаў беларускі выканаўца з песняй на словы Багдановіча **(нявызн.)**. Праверана July 20, 2020.
10. ↑  Гран-пры "Славянскага базару" атрымала прадстаўніца Казахстана **(нявызн.)**. Праверана July 19, 2021.
11. ↑  Дзве перамогі — у Беларусі! У Віцебску адбылося маштабнае закрыццё «Славянскага базару» **(нявызн.)**. Праверана February 10, 2023.
12. ↑  Гран-пры конкурсу маладых выканаўцаў на "Славянскім базары ў Віцебску" заваявала Маша Мнджаян **(нявызн.)**. Праверана July 19, 2023.
13. ↑  Украінка Анастасія Багінская стала пераможцай дзіцячага конкурсу «Віцебск-2014» **(нявызн.)**. Праверана July 13, 2014.
14. ↑  Луіза Нуркуатава з Казахстана заваявала Гран-пры дзіцячага музычнага конкурсу "Віцебск-2015" **(нявызн.)**(недаступная спасылка). Архівавана з першакрыніцы 2 жніўня 2015. Праверана July 13, 2015.
15. ↑  Расіянка Настасся Гладзіліна заваявала Гран-пры дзіцячага музычнага конкурсу "Славянскага базару" **(нявызн.)**(недаступная спасылка). Архівавана з першакрыніцы 19 ліпеня 2016. Праверана July 19, 2016.
16. ↑  Беларуска Марыя Магільная перамагла ў дзіцячым конкурсе на «Славянскім базары» **(нявызн.)**. Праверана July 18, 2017.
17. ↑  Сталі вядомыя імёны пераможцаў XVI Міжнароднага дзіцячага музычнага конкурсу "Віцебск-2018" **(нявызн.)**(недаступная спасылка). Архівавана з першакрыніцы 18 верасня 2020. Праверана August 3, 2018.
18. ↑  Ксенія Галецкая заваявала Гран-пры дзіцячага конкурсу на "Славянскім базары ў Віцебску" **(нявызн.)**(недаступная спасылка). Архівавана з першакрыніцы 17 жніўня 2020. Праверана March 10, 2020.
19. ↑  Гран-пры дзіцячага конкурсу «Славянскага базару» заваявала Ангеліна Ламака" **(нявызн.)**. Праверана July 20, 2020.
20. ↑  Гран-пры дзіцячага конкурсу "Славянскага базару" заваяваў Комнен Вукавіч з Чарнагорыі **(нявызн.)**(недаступная спасылка). Архівавана з першакрыніцы 19 ліпеня 2021. Праверана July 19, 2021.
21. ↑  Дзве перамогі — у Беларусі! У Віцебску адбылося маштабнае закрыццё «Славянскага базару» **(нявызн.)**. Праверана February 10, 2023.
22. ↑  Гран-пры ў Казахстана, другое месца ў Беларусі. Як размеркаваліся месцы дзіцячага конкурсу "Віцебск" **(нявызн.)**. Праверана July 19, 2023.

  


| ⛭**Конкурс выканаўцаў эстраднай песні «Віцебск»** |
| --- |
| Славянскі Базар у Віцебску |
| 1992 · 1993 · 1994 · 1995 · 1996 · 1997 · 1998 ·  1999 · 2000 · 2001 · 2002 · 2003 · 2004 · 2005 · 2006 · 2007 · 2008 · 2009 · 2010 ·  2011 · 2012 · 2013 · 2014 · 2015 · 2016 · 2017 · 2018 · 2019 · 2020 · 2021 · 2022 |